હિરેન ઉપાધ્યાય: અમદાવાદના રસ્તાઓ પર આમ પણ ટ્રાફિકની સમસ્યાઓ થતી હોય છે, તેમાં પોલીસ સ્ટેશનની બહાર ઉભેલા જપ્ત કરેલા અને કોઈની માલિકી વિનાના વાહનો વધારે ટ્રાફિક ઉભો કરે છે. ગુનાહિત પ્રવૃત્તિમાં ઉપયોગમાં લેવાયેલ વાહન, અકસ્માતના કેસનું વાહન કે પછી બિનમાલિકીના વાહન, જે પોલીસના કબજામાં હોય છે તેને પોલીસ સ્ટેશનમાં પાર્ક કરવામાં આવે છે. આવા વાહનોની સંખ્યા વધી જતા પોલીસ સ્ટેશનમાં આવતા અન્ય લોકો અને પોલીસકર્મીઓને પણ પોતાના વાહનો મુકવામાં સમસ્યા થાય છે અને તેમણે રોડ પર પાર્કિંગ કરવાની ફરજ પડે છે.